
Afrikansa lingvo 


1 ŝanĝo en ĉi tiu versio atendas kontrolon. La stabila versio estis patrolita je 7 okt. 2019. 


La afrikansa (aŭ Afrikaans en la afrikansa aŭ la angla) estas 
okcidentĝermana lingvo parolata precipe en suda Afriko. Ĝi 
evoluis kaj fine solidiĝis precipe el nederlandaj dialektoj de la 
deksepa jarcento, cetere influita de, inter aliaj, la germana, la 
franca kaj, specife lastatempe, la angla. Proksimume 5% de la 
afrikansa vortprovizo kiu ne estas de nederlanda origino, venas 
de kontaktlingvoj en Afriko^. 

Ĝin parolas kiel hejmlingvon pli ol duona parto el la 
eŭropdevena kaj miksdevena partoj de la loĝantaro de la 
okcidenta duono de la respubliko Sud-Afriko, precipe en kaj 
ĉirkaŭ la urboj Kaburbo, George kaj Port Elizabeth kaj de la 
centra regiono, precipe en kaj ĉirkaŭ la urboj Pretorio kaj 
Bloemfontein, nome Afrikaneroj. Same en la suda duono de 
Namibio. En Sud-Afriko tio estas entute ĉirkaŭ 7 milionoj da 
personoj el loĝantaro de ĉirkaŭ 52 milionoj. Kelkaj dekmiloj da 
Cvanoj kaj Kojsanoj ankaŭ estas afrikansparolantoj. Inter dek 
kaj dudek milionoj da alilingvaj Sud-Afrikanoj kaj Namibianoj 
parolas la afrikansan kiel duan aŭ trian lingvon. 

En Sud-Afriko ĝi estas unu el la dek unu oficialaj lingvoj, la tria 
plej parolata, post la zulua kaj la kosa. En Namibio ĝi ne estas 
oficiala lingvo, tamen ĝi tie funkcias kiel interlingvo, krom la 
angla kaj la germana. 

Ekzistas ankaŭ signifa komunumo de afrikansparolantoj en 
Britio, precipe en Londono (ĉirkaŭ la jaro 2000 eĉ proksimume 
100 000 personoj, nun malpli). Malpli grandaj komunumoj ekzistas en Bocvano, Svazilando, Zimbabvo kaj 
Zambio, kaj transmare en Auckland, Perth, Toronto kaj Vankuvero. En Nov-Zelando loĝas pli ol 25 000 
afrikansparolantoj. En Argentino (apud Comodoro Rivadavia) loĝas malgranda grupo devenanta de 
transloĝintoj de post la Sudafrika Milito (ankaŭ 'Dua Milito de Libereco' aŭ 'Brita-bura milito') en 1900. 
Malgrandaj komunumoj troviĝas en Nederlando, Belgio, la Unuiĝintaj Arabaj Emiratoj kaj Suda Koreio. 

Historio 

Mapo de Namibio en la afrikansa 


Kvankam la afrikansa nun estas memstara lingvo, ĝi 
devenas de la nederlanda lingvo. Plej specife ĝi aspektas 
kiel la dialektoj de Holando kaj malmulte kiel la 
sudnederlandaj dialektoj. Dum la 17-a kaj la 18-a 
jarcentoj alvenis religiaj protestantoj al la nederlanda 
haveno apud la Kabo de Bona Espero el Eŭropo 
(precipe de Nederlando, Flandrio, Germanio kaj 
Francio) kaj iliaj, precipe islamaj, sklavoj el Barato, 

Malajzio kaj Madagaskaro. Ili estas la pragepatroj de la 
hodiaŭaj afrikanslingvanoj, kiuj ankaŭ miksiĝis kun la 
lokaj Kojoj. Jam dum la 18-a jarcento formiĝis inter tiuj 
grupoj lingvo apartaspekta de la lingvo parolata en 
Eŭropo, kun sia propra prononco kaj gramatiko. Rezulte 
de la kutima kaj ankaŭ devigita apartloĝado de la 
Eŭropdevena kaj la aliaj grupoj tamen formiĝis iom 
malsama prononcado ĉe la diversaj grupoj, precipe en Kaburbo kaj laŭ la rivero Oranĝo (afrikanse Gariep 
aŭ Oranje). Dum la 19-a jarcento, post la koloniiĝado fare de Britio, multaj afrikanslingvanoj transloĝadis 
de la okcidento de la lando al la orientaj kaj centraj regionoj, kie oni renkontis, ofte perforte, nigrajn naciojn 
bantuparolantajn kiel la kosoj, zuluoj, sotoj, kaj cvanoj. 

Normigo de la lingvo okazis fine de la 19-a jarcento kaj komence de la 20-a jarcento. La normigo estis 
realigata de la sinnomumita tiel nomata Genootskap van Regte Afrikaners ('Asocio de Veraj Afrikansoj'). 
Dum 1925 la afrikansa oficialiĝis, apud la angla kiu jam estis lingvo oficiala. Unua bibliotradukado 
kompletiĝis en 1933. Interesa tamen estas, ke la unuaj skribaĵoj afrikansaj stariĝis jam en la 19-a jarcento en 
Kaburbo kiel islamaj manlibroj arablitere skribitaj! La reputacio de la lingvo tre suferis sub la politika 



Bo-Kaap, islama parto de Kaburbo 












































sistemo de la apartismo ( apartheid ) inter la jaroj 1948 kaj 1994, ĉar la 
apartisma reĝimo, precipe blankule subtenada, uzis ĝin kiel propran 
posedaĵon, esprimilon kaj subpremilon. Hodiaŭ la lingvo nur malrapide 
regajnas pli neŭtralan reputacion. Fine de la 20-a jarcento kaj komence de 
la 21-a jarcento dekmiloj da afrikansoj transloĝiĝis transmaren, precipe en 
angloparolantajn landojn. Tiutempe la lingvo krome malgajnis sian 
pozicion politike privilegian, kaj iĝis nur unu el dek unu oficialaj lingvoj. 
Ankaŭ la lingvo sorbis pli kaj pli da influo de la angla. La estonteco (kia, 
kiel kaj kial) de la lingvo estas ĉi-momente tre diskutata en Sud-Afriko. 
Tamen la afrikanslingva literaturo kaj muziko estas ankoraŭ tre vivanta kaj 
floranta, ne nur en Sud-Afriko, sed ankaŭ ĉe la diasporuloj, eble precize 
pro sia nova statuso plej neŭtrala. 



Dulingva informŝildo 
(afrikansa/angla) en la 
kanjono de rivero Blyde 


Kulturo 


Verkistoj 

Gravaj afrikansaj verkistoj estas hodiaŭ inter aliaj la poetoj Wilma Stockenstrom, Breyten Breytenbach (kiu 
estis multjare kaptitaj pro batalo kontraŭ la apartismo), T.T. Cloete, Joan Hambidge, Adam Small (kiu trafe 
lamentas la situacion de miksdevenuloj sub la apartismo, same kiel Ronelda S. Kamfer kaj Nathan 
Trantraal), Antjie Krog (feminista kaj kontraŭrasista), Johann de Lange (geja perspektivo), Vincent 
Oliphant, Gert Vlok Nel, Annesu de Vos, Charles Pierre Naude, Henning Pieterse, Mathews Phosa kaj 
Johann Lodewyk Marais (pri la naturo), kaj la romanistoj Karel Schoeman (kiu estis monaĥo en Irlando kaj 
kiu verkas tre altklera pri temoj historiaj), Marlene van Niekerk, Ingrid Winterbach, Ettienne van Heerden, 
Andre Brink, Hennie Aucamp, Andrew Scholtz, Eben Venter, E.K.M. Dido, Pat Stamatelos kaj Dan Sleigh. 
Aliaj gravaj, sed jam forpasintaj verkistoj estis inter aliaj la poetoj Elisabeth Eybers (kiu loĝis en 
Amsterdamo kaj gajnis la plej gravajn premiojn literaturajn de Nederlando, kvankam ŝi verkis afrikanse), 
Ingrid Jonker (kiu sin mortigis junaĝe kaj fariĝis vera mito pro siaj fajnsentaj poemoj), Peter Blum (kiu 
verkis tre nekutime kaj misterie malaperis en Anglio), N.P. van Wyk Louw (kiu verkis preskaŭ mistike kaj 
kiun multaj rigardas kiel la plej grandan), D.J. Opperman (ankaŭ kanoniĝa), Sheila Cussons (kiu loĝis en 
Katalunio kaj verkis tre influate de katolikaj temoj), Ina Rousseau, Olga Kirsch (kiu donis judan 
perspektivon), Ernst van Heerden, Uys Krige (kiu travivis la Hispanan Internan Militon) kaj Boerneef 
(kamparaj temoj) kaj la romanistoj Ettienne Leroux, Elsa Joubert, Jan Rabie, Koos Prinsloo (kiu verkis trafe 
pri gejeco kaj aidoso), Dalene Mathee kaj Anna M. Louw. Fruaj pioniroj estis inter aliaj C.J. Langenhoven, 
Louis Leipoldt, Eugene Marais kaj Jan F. Cilliers. Estas rimarkinde ke John Maxwell Coetzee, gajnanto de 
Nobelpremio pri literaturo, estas de familio afrikanse kaj angle parolanta, sed li verkis nur angle. 


Muziko 

Ŝatataj rokaj kaj popaj grupoj kaj gekantistoj, kiuj kovras stilojn de kontreo kaj baladoj ĝis pezmetalo, estas 
inter aliaj Chris Chameleon, Amanda Strydom, Laurika Rauch, Steve Hofmeyr, Dozi, fokofpolisiekar, David 
Kramer, Koos Kombuis (Andre Letoit), Jack Parow, Riku Latti, Nataniel, Anton Goossen, Funny Carp, 
Valiant Swart, Bok van Blerk, Jan Blohm, Gert Vlok Nel, Sonja Heroldt, Karen Zoid, Lucas Maree, Randall 
Wicomb, Lloyd Sauls (Loit Sols), Clarabelle van Niekerk, Mynie Grove. Jam forpasintaj estas Koos du 
Plessis, Johannes Kerkorrel (Ralph Rabie), Sias Reineke, Bles Bridges, Mimi Coertze, Ge Korsten, Gert 
Potgieter, Virginia Lee, Min Shaw, Die Briels, Chris Blignaut. La muziko afrikansa havas reputacion esti 
malnovmoda kaj konservema, tamen dum la lastaj du jardekoj Sud-Afriko malfermiĝis al la mondo kaj 
rezulte ankaŭ la muziko afrikansa multaspekta ŝanĝiĝis kaj ĝisdatiĝis. 























Muzikĝenroj tipaj afrikansaj estas muziko de la Kaapse Klopse kaj la tiel nomata Boeremusiek ("muziko de 
kampanaroj"). La Kaapse Klopse estas multkolore sin vestantaj kantgrupoj de miksdevenuloj kiuj paradas 
dancante ĉiujare jarkomence en la stratoj de Kaburbo kantante tradiciajn kantojn, en kiuj miksiĝas 
soninfluoj el tradiciaj islamaj, nederlandaj kaj amerikaj kulturoj. La Boeremusiek estas dancmuziko 
instrumenta precipe de blankuloj, iom aspektante kiel la amerika kaĵuna muziko. Oni ludas mazurkojn, 
polkojn, fokstroton kaj valsojn. Kunveno de Boeremusiek nomiĝas sokkie aŭ sokkiejol. Speciala tipo de 
bluso estas ludata de Hannes Coetzee, kiu ludas la gitaron per kulero tenata per la dentoj. Afrikanslingva 
religia pra/se-muziko estas tre ŝatata kiel ankaŭ ĥorkantado kaj repo (en Sud-Afrika nomata kwaito). 

La nova nacia himno de Sud-Afriko estas parte afrikanslingva. ĉi enhavas ankaŭ la zuluan, la sotan, kaj la 
anglan. La malnova himno estis tute afrikansa kaj angla. 


Filmoj 

Gravaj filmoj afrikansaj estas inter aliaj " Jannie Totsiens " (Gzs la Revido, Joĉjo) pri frenezulo, "Broer 
Matie" (Frato Maĉjo), " Paljas " (Sorĉilo ) pri mutulo kaj " Fiela se Kind" (La Infano de Fiela) pri blanka 
knabo adoptita de miksdevena virino. La filmoj temas ofte pri batalado kontraŭ antaŭjuĝo. La plej gravaj 
afrikansaj filmistoj estis Jans Rautenbach kaj Manie van Rensburg. Gravaj aktoroj estas (estis) inter aliaj 
Wena Naude, Anna Neethling-Pohl, Patrick Mynhard, Sybil Coetzee, Eckardt Rabe, Regardt van den Bergh, 
Marius Weyers, Dulcie van den Bergh, Tobie Cronje, Katinka Heyns, Hans Strydom, A1 Debbo, Leon 
Schuster, Steve Hofmeyr kaj multaj aliaj, eĉ sen menciado de la nova generacio nuntempa, inter kiuj 
troviĝas ankaŭ pli kaj pli da neblankaj aktoroj. Tiurilate oni devas mencii almenaŭ pionirulinon Sharleen 
Surtie-Richards. Mondkvalitaj afrikanslingvaj aktoroj kiuj ludas ankaŭ en anglalingvaj filmoj estas inter 
aliaj Charlize Theron, kiu gajnis oskaron pro sia ĉefrolo en la psikologia dramo "Monster", kaj Arnold 
Vosloo en sia rolo kiel ĉefpastro Imhotep en la horora filmserio "The Mummy". La anglalingva filmo 
"Promised Land" (Promesita Lando) estas bazita sur afrikansa romano "Na die Geliefde Land" de Karel 
Schoeman. 


Festivaloj 

Ĉiujare okazas du grandaj naciaj, precipe afrikanslingvaj, kulturfestivaloj kun granda spektro da 
diversnivelaj kulturesprimaĵoj: "KKNK" ("Klein Karoo Nasionale Kunstefees", Nacia Artofestivalo de la 
Malgranda Karoo) http://www.kknk.co.za/ en urbeto de Oudtshoorn dum la printempo kaj "Aardklop" 
("Terpulsado ") http://www.aardklop.co.za/ en Potchefstroom (ankaŭ nomata Tlokwe) en la aŭtuno. 


Institucioj 

La Genootskap van Regte Afrikaners (afrikanse por "Asocio de Veraj Afrikansoj") estis kreita la 14-an de 
aŭgusto 1875 en la urbo Paarl fare de grupo de parolantoj de la afrikansa lingvo el la aktuala regiono 
Okcidenta Kablando. De la 15-a de januaro 1876 la asocio publikigis revuon en la afrikansa nomita Die 
Afrikaanse Patriot ("La Afrikansa Patrioto") kaj ankaŭ multajn librojn, inkluzive gramatikojn, vortarojn, 
religiajn materialojn kaj historiojn. 

Politiko 


La afrikansan ne eblas vidi dise de la politika kaj kultura historio de Sud-Afriko. Lingvopolitiko estas tre 
emocie diskutata afero en Sud-Afriko. Multaj blankaj afrikansoj timas kaj ĉagreniĝas pri ebla plua perdiĝo 
de statuso kaj uzo de la afrikansa, statuso kaj uzo por kiuj oni ege klopodis, kontraŭ politiko angligada de la 
Brita koloniista registaro ĝis 1910. Oni tre fieras pri konstruado de propra kulturo kaj fortigado de la propra 




lingvo kontraŭ la monda forteco de la angla. Aliflanke granda parto de la miksuloj ne partoprenas tiom en 
tiu sento, ĉar oni sin sentis rifuzata de la blankuloj dum la jaroj ĝis la fino de la apartismo. Pro la apartismo 
la neafrikanslingva nigrula plimulto de la lando forte batalis kontraŭ tio, ke la afrikansa fariĝu instrulingvo 
apud la angla en iliaj lernejoj, kiu, inter aliaj kialoj, rezultigis tre perfortajn kaj mortigantajn konfliktojn 
ekde 1976. (Fi)fama estas tiurilate la Batalo de Soweto de la 16-a de junio 1976, kiam centoj da junuloj estis 
mortpafitaj de policistoj kaj soldatoj. Do, kvankam la afrikansa hodiaŭ gajnas pli kaj pli neŭtralan pozicion, 
multaj vundoj ankoraŭ ekzistas ambaŭflanke aŭ eĉ diversflanke. Estas situacio kun grandaj danĝeroj, sed 
ankaŭ grandaj ebloj por tiu lingvo. Hodiaŭ la plimulto da afrikansoj ne estas blankuloj, do oni povas diri ke 
la lingvo nun jam komencis esti lingvo vere afrikapartena kun estonteco malpli dependa de la agoj kaj 
emocioj de la sudafrikaj blankuloj. 

Lingvistiko 


Diskuteblas ĉu la afrikansa estas lingvo kreola, duonkreola, aŭ 
nekreola. Ĝia evoluado certe estas influita ne nur de la nederlanda, 
sed ankaŭ de la germana, la franca, la malajzia, la angla kaj la 
bantuaj. 

ĉi plue diferenciĝas de vere nederlandaj dialektoj en tio ke ĝi havas 
gramatikon tre simplan, preskaŭ analizan. Ekzistas nur unu vorto por 
'la' ( die ), kaj ankaŭ nur unu vorto por nedifinita artikolo ( 'n ). Ne 
ekzistas viraj kaj virinaj substantivoj. Verboj apenaŭ estas 
konjugaciitaj kaj substantivoj ne estas deklinaciitaj. 


la viro: afr. die man, ned. de man 
la virino: afr. die vrou, ned. de vrouw 
la infano: afr. die kind, ned. het kind 


la viroj: afr. die mans, ned. de mannen 
la virinoj: afr. die vrouens, ned. de vrouwen 
la infanoj: afr. die kinders, ned. de kinderen 



Monumento por la afrikansa lingvo 


Specifike afrikansa estas la duobla negativo uzata en transitivaj frazoj aŭ frazoj kun helpverbo(j). En pli 
longaj frazoj kun pli da helpverboj la intersekvo de la vortoj estas tute malsama ol en la nederlanda. 


mi manĝas: afr. ek eet, ned. ik eet 
ni manĝas: afr. ons eet, ned. wij eten 
mi manĝis: afr. ek het geeet, ned. ik heb gegeten 
ni manĝis: afr. ons het geeet, ned. wij hebben gegeten 


mi ne manĝas: afr. ek eet nie, ned. ik eet niet 

mi ne manĝas viandon: afr. ek eet nie vleis nie, ned: ik eet geen vlees 


mi volis manĝi: afr. ek wou geeet het, ned. ik wilde eten 

mi volus manĝi: afr. ek sou wou geeet het, ned. ik had willen eten 

mi ne volus manĝi: afr. ek sou nie wou eet nie, ned. ik had niet willen eten 

mi ne povus manĝi la viandon: afr. ek sou die vleis nie kon eet nie, ned. ik had het vlees niet kunnen eten 





Ekzistas inter la afrikansa kaj la nederlanda multaj falsaj amikoj. [1] (http://www.reocities.com/Athens/Acro 
polis/9756/vals_vriende .html) 


La elparolado de la afrikansaj vokaloj estas pli centra ol la nederlanda kaj cetere ĝi emas pli al diftongiĝado. 
Ĝia melodio forte diferenciĝas de la nederlandan, eĉ alproksimiĝas pli al la bantuan. Ĝi alproksimiĝas iome 
la muzikeco de la flandra. 

Afrikansaj esperantistoj 


La rolo de la afrikansaj esperantistoj de Sud-Afriko estas grava parto de la 
historio de la Esperanto-movado de Sud-Afriko. Kelkaj menciindaj 
afrikanslingvaj esperantistoj: Edw in de Kock , Emst S. Ve nter kaj Jan 
Strydom . 

Specimeno 


Patro nia: 


Onse Vader (el "Die Bybel”, tradukita 1933) 

Onse Vader wat in die hemele is, 
laat U Naam geheilig word; 
laat U koninkryk kom; 
laat U wil geskied, 

soos in die hemel net so ook op die aarde; 

gee ons vandag ons daaglikse brood; 

en vergeef ons ons skulde 

soos ons ook ons skuldenaars vergewe; 

en lei ons nie in versoeking nie, 

maar verlos ons van die Bose. 

Want aan U behoort die koninkryk 
en die krag en die heerlikheid 
tot in ewigheid. 

Amen. 



Avertŝildo pri hipopotamoj 
(afrikansa/angla) 


Ons Vader (el ”Die Bybel, Nuwe Lewende Vertaling", tradukita 
2006) 

Ons Vader in die hemel, 
laat u Naam geheilig word. 

Laat u koningsheerskappy 
spoedig kom. 

Laat u wil hier op aarde 
uitgevoer word soos in die hemel. 

Gee ons die porsie brood 

. . , „ ,. , . Afrikansa preĝejo en Stellenbosch 

wat ons vir vandag nodig het. 

En vergeef ons ons sondeskuld 

soos ons ook ons skuldenaars 

vergewe het. 

















Bewaar ons sodat ons 
nie aan verleiding sal toegee nie; 
en bevry ons van die greep 
van die Bose. 


Konsultlibroj 


■ VVannie Carstens en E.H. Raidt. Die storie van Afrikaans. Uit Europa en van Afrika. Biografie 
van 'n taal. Pretoria (http://www.neerlandistiek.nl/2017/12/pas-verschenen-die-storie-van-afrika 
ans-deel-1/), Protea Boekhuis, 2017. 

■ F.F. Odendaal; R.H. Gouws: Verklarende Handvvoordeboek van die Afrikaanse Taal. 
Stellenbosch 2005 

■ Bruce Donaldson: A Grammar of Afrikaans. Berlin 1993 


Lernolibroj 


Bruce Donaldson: Colloquial Afrikaans: The Complete Course for Beginners. London/New York 2000 
Vikilibroj: https://eo.wikibooks.org/wiki/Afrikansa 

Eksteraj ligiloj 


Priskriboj de la afrikansa 

■ Informoj pri la Afrikansa lingvo (https://uea. 0 rg/vikio/kategorio:Afrikansa_lingvo) en la vikio de 
UEA (https://uea.org/vikio/Ĉefpaĝo) esperante 

■ Afrikaanse Woordelys en Spelreels (Afrikansa Vortlisto kaj Ortografio) (http://woordelys.co.za) 
Oficiala vortlisto kaj ortografio 

■ Afrikanslingva Vikipedio (https://af.wikipedia.org/wiki) 

■ Ethnologue, lingvoj de la mondo (http://www.ethnologue.com/show_iso639.asp?code=afr) (en 
la angla) 

■ Pan South African Language Board (Tut-sudafrika Lingvokonsilistaro) (http://www.pansalb.org. 
za) Publika institucio por antaŭenigi mult-lingvismon kaj la 11 oficialajn lingvojn en Sudafriko. 


Vortaroj 

■ Woordeboek van die Afrikaanse Taal (http://www.wat.co.za) Plena Vortaro 

■ Afrikansa - Nederlanda (http://roepstem2.tripod.com/snaaks.html) 

■ Afrikansa-Esperanta/Esperanta-Afrikansa Vortaro (https://www.majstro.com/vortaroj/afrikanso- 
esperanto) 


Akademio 

■ Die Taalkommissie (La Lingvokomisiono) (http://akademie.org.za) de la Suid-Afrikaanse 
Akademie vir Wetenskap en Kuns (Sud-Afrika Akademio por Scienco kaj Arto) Plej alta lingva 
instanco 






Literatura retejo 

■ Litnet (http://www.litnet.co.za), literatura retejo kun recenzoj, literaturaj diskutoj kaj bona listo 
de eksteraj ligiloj pri afrikansa lingvo kaj kulturo (afrikanse kaj parte angle) 


Kelkaj disvastiĝitaj periodaĵoj en la afrikansa 

■ Die Knoop (http://www.dieknoop.co.za) (La Nodo) Reta reklam-periodaĵo tage aktualigita i.a. 
kun anoncoj de kulturaj eventoj 

■ Die Burger (http://www.dieburger.com) (La Civitano) Ĉiutaga gazeto el Sudafriko 

■ Republikein (http://www.republikein.com.na) (La Respublikano) Ĉiutaga gazeto el Namibio 

■ Huisgenoot (http://www.huisgenoot.com) (Samhejmano) Ĉiusemajna familioperiodaĵo 

■ De Kat (http://www.dekat.co.za) (La Perono) Ĉiumonata ĝenerala kaj kultura katizaĵo 

Radio 

■ Radio Sonder Grense (http://www.rsg.co.za) (Radio sen Limoj) 


La afrikansa en la diasporo 

■ La afrikansa en Eŭropo (http://aie.ned.univie.ac.at/) (kun priskribo de afrikansaj gramatiko kaj 
lingvo) de la Universitato de Vieno 

■ La afrikansa klubo de Novzelando (http://www.afrikaans.org.nz) 

